Magne Thomassen

Magne Arnfinn Thomassen (født 1941) er en norsk tidligere skøyteløper. Han deltok i internasjonale mesterskap i et tiår, fra 1962 til 1972.

Det skøyteinteresserte publikummet ble først oppmerksom på Magne Thomassen i junior-NM i 1959. Der ble han nummer to etter stortalentet Finn Thorsen, som seinere ble landslagsspiller i fotball. Thomassen debuterte i internasjonal mesterskapssammenheng i EM i 1962, hvor han ble nummer tolv. Gjennombruddet fikk han i året for skøyterevolusjonen, 1963. I landskampen mot Sovjet på Bislett i januar 1963 var han en av fire nordmenn som gikk under Boris Sjilkovs legendariske verdensrekord på 5000 meter. Senere i sesongen gjorde de norske løperne reint bord i EM i Gøteborg ved å legge beslag på de fire første plassene i sammendraget, Magne Thomassen kom her på fjerdeplass.

De kommende årene hadde han ikke den samme framgangen som flere av sine konkurrenter, men i 1968-sesongen lyktes han godt. Han startet med å vinne det norske mesterskapet. OL var dette året det fremste sportslige målet og før reisen til franske Grenoble forberedte de norske løperne seg på rekordisen i Davos. Under oppholdet ble det arrangert noen konkurranser og i en av disse satte Thomassen ny verdensrekord på 1500 meter med 2.02,5. Etter dette løpet tronet Magne Thomassen øverst på adelskalenderen. Der ble han imidlertid bare værende i to dager, inntil Kees Verkerk gjeninntok førsteplassen. I OL i Grenoble presterte han over all forventning ved å blir nummer to på 500 meter, en plass han delte med amerikanske Richard McDermott. På 1500 meter kom han på 4.-plass, ett tidel bak sølvmedaljen.

I VM i 1968 kjempet Thomassen en hard og jevn kamp med Fred Anton Maier om tittelen. Thomassen lå an til seier helt fram til siste runde på 10000 meter.

Foran 1970-sesongen flyttet Magne Thomassen til Oslo for å få bedre treningsforhold. Satsingen bar frukter og også dette ble en svært god sesong for trønderen. I VM i 1970 var han nær ved å snappe seieren fra Ard Schenk. En 1500 meter under pari hindret ham i å vinne. Samme året ble Magne Thomassen historisk ved å vinne det første norske sprintmesterskapet på skøyter. I det første ISU-mesterskapet i sprint i 1970 i West Allis ble han nummer tre. I 1971 ble han nok en gang norsk sprintmester. 

Thomassen representerte Melhus Idrettslag til og med sesongen 1957/58 og deretter Trondhjems Skøiteklub fra sesongen 1958/59. I 1968 ble han tildelt Olavstatuetten.

 Personlige rekorder 
 Distanse  Tid  Dato  Sted  Bane  Løp   500 m  39,8  27. januar 1970   Cortina d'Ampezzo  Pista Fiames  Internasjonalt løp 1970 1 000 m  1.21,0  20. februar 1971   Inzell  Eisstadion Inzell  Sprint-VM 1971 1 500 m  2.02,5  5. februar 1968   Davos  Davos Eisstadion  Internasjonalt løp 1968 3 000 m  4.23,1  28. januar 1969   Cortina d'Ampezzo  Pista Fiames  Internasjonalt løp 1969 5 000 m  7.22,3  1. mars 1969   Inzell  Eisstadion Inzell  Internasjonalt løp 1969 10 000 m  15.23,3  10. mars 1968   Inzell  Eisstadion Inzell  Internasjonalt løp 1968 Sammenlagt  Poeng  Dato  Sted  Bane  Løp  Sprint 4k  163.100  31. januar/1. februar 1970   Trondheim  Øia stadion  Sprint-NM 1970  Liten 4k  172.630  28./29. januar 1969   Cortina d'Ampezzo  Pista Fiames  Internasjonalt løp 1969  Stor 4k  173.252  9./10. mars 1968   Inzell  Eisstadion Inzell  Internasjonalt løp 1968

 Norske rekorder 
(kunne bare settes på norske baner)
TidDatoStedLøpVarighetSenior herrer – 1 000 m1.25,728. februar 1963Oslo / Bislett stadionInt. stevne 19631 år 10 måneder 5 dager1.21,81. februar 1970Trondheim / Øia stadionSprint-NM 19707 dagerSenior herrer – 1 500 m2.09,919. januar 1964Oslo / Bislett stadionAllround-EM 196411 måneder 12 dagerSenior herrer – Stor firkamp173,89314./15. februar 1970Oslo / Bislett stadionAllround-VM 19705 år 11 måneder 10 dager

 Referanser 

 Litteratur 


 Eksterne lenker 


  Magne Thomassen på www.ISU.html.infostradasports.com
  Magne Thomassen på Jakub Majerski's Speedskating database (Adelskalender distanser og sammenlagt)

  Magne Thomassen på The-Sports.org (noen resultater)

Bilder og video
 Thomassens Sølv-medaljeløp i Vinter-OL 1968 med russiske kommentarer, på YouTube

Kategori:Norske skøyteløpere
Kategori:Norgesmestere i hurtigløp på skøyter – Allround
Kategori:Norgesmestere i hurtigløp på skøyter – Sprint
Kategori:Olympiske sølvmedaljevinnere for Norge
Kategori:Olympiske sølvmedaljevinnere i hurtigløp på skøyter
Kategori:Deltakere for Norge under Vinter-OL 1964
Kategori:Skøyteløpere under Vinter-OL 1964
Kategori:Medaljevinnere under Vinter-OL 1968
Kategori:Deltakere for Norge under Vinter-OL 1968
Kategori:Skøyteløpere under Vinter-OL 1968
Kategori:Deltakere for Norge i allround-VM på skøyter
Kategori:Deltakere for Norge i sprint-VM på skøyter
Kategori:Tidligere verdensrekordholdere i hurtigløp på skøyter
Kategori:Skøyteløpere for Trondhjems Skøiteklub
Kategori:Personer fra Melhus kommune
Kategori:Artikler i skøytesportprosjektet